Mabitso a jeografi ke mabitso a makgetha hodima lefatshe ao e leng a tlhaho kapa a thehilweng ke batho mme a hlophiswa. Makgetha ana a ka ba le badudi kapa a hloka badudi.
Mabitso a jeografi a welang tlasa bolaodi ba mmuso wa lehae a kenyeletsa diterata, meaho ya mmasepala le dikwere, dipaka le mabitla a lehae, le meaho ya batho ba ka thoko. Mabitso a jeografi a welang tlasa bolaodi ba mmuso wa naha a kenyeletsa ditoropo, ditorotswana, metse ya bodulo, diposo, diteishene, mabala a difofane, dikou tsa dikepe le mebila e meholo, esita le dibopeho tsa naha tsa tlhaho tse kang dithaba, dinokana, dinoka, dikou tsa lewatle, dintlha tsa lefatshe, dihlekehleke, mekgwabo le dipaka tsa naha.
Ke mang ya ka etsang kopo ya kamohelo ya lebitso?
Mafapha ohle a mmuso, mebuso ya diprovense, balaodi ba lehae, South African Post Office , batho ba ntshetsang pele dibaka tsa bodulo le tse ding, kapa mokgatlo ofe kapa ofe kapa motho.
puo eo lebitso le tswang ho yona mohlodi le moelelo wa lebitso ha o o tseba lekgetha la lebitso le kgothaletswang, mohlala, poso kapa seteishene sa terene setereke sa maseterata le provense moo sebaka se behehileng ho sona lekgetha le behehile hole hakae, mme nqalong efe, ho tloha toropong e haufi kapa ofisi ya maseterata.
Kenyeletsa mmapa wa boholo ba A4.
Bolela lebitso la motho ya kgothaleditseng lebitso le letjha.
Romela foromo ya kopo ho Lekgotla la Taolo la Setso kapa Lekgotla la Taolo ya Lehae hore le saene mme le hatise ka setempe se molaong.
Ho na le nako ya ho ema ya dikgwedi tse nne bonyane.
Tshebeletso ena ke ya mahala.